Berluskoni podnosi ostavku
Italijanski premijer podneće ostavku kada parlament usvoji ključne reforme za stabilizaciju ekonomske situacije u zemlji
Italijanski premijer došao je u parlament, svjestan da mu je mandat doveden u pitanje. U skupštinskoj sali, uspio je da izbori usvajanje budžeta, zato što je opozicija bila uzdržana. Berluskoni je dobio samo 308 glasova što je manje od 316, koliko mu je potrebno za apsolutnu većinu u donjem domu parlamenta, koji čine 630 poslanika. kazao je lider glavne opozicione partije Pjerluiđi Bersani. Poslanici i opozicija zatražili su ostavku premijera, koji se već nedjeljama suočava sa političkim problemima. Današnji razvoj događaja ga je međutim približio ostavci, smatraju analitičari. ”, smatra Džejms Volston, profesor na Američkom univerzitetu u Rimu. Berluskonijev ključni koalicioni saveznik, lider Sjeverne lige Umberto Bosi, takođe je pozvao medijskog magnata da se povuče. Bura na italijanskoj političkoj sceni zaoštrila se nakon što troškovi zaduživanja Rima porasli na 6,7 odsto - što je blizu nivoa za koje mnogi smatraju da su neodrživi. Eksperti navode da se Italija približava situaciji u kojoj su Portugal, Grčka i Irska bili primorani da zatraže finansijsku pomoć. To podstiče strahovanja u pogledu sposobnosti eurozone da opstane, ukoliko njena treća po veličini ekonomija ne može da otplaćuje dugove.